CELEX: 62022TN0032
Language: mt
Date: 2022-01-19 00:00:00
Title: Kawża T-32/22: Rikors ippreżentat fid-19 ta’ Jannar 2022 – Vyatsky Plywood Mill vs Il-Kummissjoni

7.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/32
            
         
      Rikors ippreżentat fid-19 ta’ Jannar 2022 – Vyatsky Plywood Mill vs Il-Kummissjoni
      (Kawża T-32/22)
      (2022/C 109/42)
      Lingwa tal-kawża: l-Ingliż
      
         Partijiet
      
      
         Rikorrent: Vyatsky Plywood Mill OOO (Kirov, ir-Russja) (rappreżentanti: M. Krestiyanova u N. Tuominen, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/1930 tat-8 ta’ Novembru 2021 li jimponi dazju anti-dumping definittiv u li jiġbor b’mod definittiv id-dazju provviżorju impost fuq l-importazzjonijiet ta’ plywood tal-betula li joriġinaw mir-Russja (1) fl-intier tiegħu sa fejn jirrigwarda lir-rikorrenti;
               
            
                  —
               
               
                  tikkundanna lill-appellant għall-ispejjeż ta’ u kkawżati minn dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq li l-Kummissjoni kisret l-Artikoli 3 u 4 tar-Regolament Bażiku (2), wettqet żball manifest ta’ evalwazzjoni billi naqset milli tikkunsidra l-osservazzjonijiet tal-EU Plywood Associations fid-determinazzjoni tagħha tal-portata tal-prodott, il-kompożizzjoni u definizzjoni tal-industrija tal-Unjoni u kisret il-prinċipju ta’ amministrazzjoni tajba. Fil-fatt, bħala awtorità ta’ investigazzjoni indipendenti, il-Kummissjoni kellha tiffoka fuq provi prodotti minn EU Plywood Associations fuq l-inizjattiva tagħha stess, tivverifikaha u twettaq evalwazzjoni fattwali u legali fil-kuntest tal-portata tal-prodott, li hija element fundamentali ta’ investigazzjoni anti-dumping li taffettwa s-sejbiet kollha. Il-Kummissjoni effettivament ċaħdet/injorat ukoll kull prova jew argument tar-rikorrenti rigward is-sottomissjonijiet ta’ EU Plywood Associations.
               
            
                  2.
               
               
                  It-tieni motiv ibbażat fuq li l-Kummissjoni kisret l-Artikolu 3 tar-Regolament Bażiku billi wettqet analiżi tal-prezzijiet żbaljata fil-kuntest ta’ dannu u rabta kawżali. L-ewwel nett, il-Kummissjoni injorat l-iżviluppi tal-prezzijiet post-IP u naqset milli tieħu debitament inkunsiderazzjoni il-qsim apparenti tas-suq. It-tieni, il-Kummissjoni naqset milli tevalwa l-effett ta’ aċċess għal materja prima prinċipali mill-industrija tal-Unjoni, l-impatt ta’ importazzjonijiet minn pajjiżi terzi u ta’ diskriminazzjoni potenzjali kontra r-Russja.
               
            
                  3.
               
               
                  It-tielet motiv ibbażat fuq li l-Kummissjoni kisret l-Artikolu 21 tar-Regolament Bażiku, peress li l-impożizzjoni ta’ miżuri anti-dumping fuq importazzjonijiet tal-plywood tal-betula li joriġina mir-Russja tmur kontra l-interess ġenerali tal-Unjoni. L-industrija tal-Unjoni, importaturi mhux relatati u utenti ser ikunu esposti għal skarsezza ta’ plywood tal-betula ta’ kwalità għolja, fir-rispett tal-ambjent u bi prezz aċċessibbli.
               
            
                  4.
               
               
                  Ir-raba’ motiv ibbażat fuq li – sussidjarjament, jekk il-Qorti Ġenerali tikkunsidra li r-regolament ikkontestat għandu jibqa’ fis-seħħ – il-Kummissjoni wettqet żball manifest ta’ evalwazzjoni billi imponiet il-miżura fil-forma fis-seħħ bħalissa, li hija kontra l-interessi tal-Unjoni. Il-portata tal-proċeduri tkun iktar effettiva jekk il-miżuri jieħdu l-forma ta’ taxxa varjabbli fuq taxxa ad valorem bil-limitu ta’ prezz ta’ importazzjoni minimu.
               
            
         (1)  ĠU 2021, L 394, p. 7.
      
         (2)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21).